Aarhuus Stifts-Tidende, 1835-07-17
Den franske Flaade som skal bringe Fremmedlegionen over fra Algier til Spanien, var den 27de Juni afseilet fra Toulon; den bestod af 3 Linieskibe, endeel Gabarrer, Corvetter og Transportskibe. Det vil nu komme an paa, om bemeldte Legion saaledes uden videre vil lade sig sælge, især da General Desmichels, som en Tidlang har kommanderet den, og som var bestemt til Overgeneral for de franske Frivillige, har afslaaet denne Kommande, og det formedelst følgende Bagatel: Da han kun er Generalmajor (Marschal de Camp. havde han af Krigsministeren forlangt sig forfremmet til Generallieutenant forinden han afgik til sin Bestemmelse, hvorom Krigsministeren havde henviist ham til den spanske Gesandt, men denne havde givet ham et høfligt Afslag for Følgernes Skyld. Qvast-Jnterventionens høie Beskytter, Ministeren, Thiers, skal have gjort den spanske Gesandt bittre Bebreidelser herover, og vist er det, at denne Omstændighed neppe vil fremme Hvervingen, saameget mindre som det er bekjendt, at Kongen ikke under det hele Jnterventionsvæsen. Endnu stedse - hedder det i en Artikel fra Paris, ledsages den franske Regjerings Forholdsregler i denne Sag med en paafaldende Vaklen og Ubestemthed, som udledes af den dobbelte Frygt for, paa den ene Side at vække de østlige Magters Mishag, eller paa den anden at udæske revolutionaire Skridt i Spanien, der let kunne have farlige Følger for den franske Regjering. Derfor kan man forklare sig de uophørlige Ordrer og Contraordrer, som en Tidlang have fundet Sted i Frankrig med Hensyn til den spanske Sag. Man vil ogsaa forklare det deraf, at der i det franske Kabinet er to Partier, som vexelviis gjøre sig gjeldende. Benævnelsen: "Vippe ministeriet" synes derfor ikke at passe ilde. (Man siger nu, at Kommanden over Fremmedlegionen skal være tilbudt den bekjendte polske General Dembinsky.) Hvilket frit Sprog de Lyoneser-Anklagede endnu vedblive at føre for Pairsretten, derpaa afgiver følgende et Exempel: En af dem, ved Navn Reverchon, erklærte nylig, at han ret vel vidste, at Retten forud havde bestemt at dømme ham og flere af hans Med anklagede til Døden, hvorfor han fandt den Commedie man her spillede med Retfærdigheden, heelt overflødig. "Døer jeg - sagde han, i Paahør af hele den talrige Forsamling: saa døer jeg med Ære. Jeg har allerede givet min Søn min Velsignelse og modtaget hans Løvte at han vil hævne mig. Han, den tolvaarige Dreng, har tilskrevet mig: "Tyrannen Ludvig Philip og hans Bødler ville myrde Dig, men vi skulle hævne Dig, thi os hører Fremtiden til." – "Snart (vedblev Reverchon) ville disse prophetiske Ord gaae i Opfyldelse For Øieblikket befinder den formeentlige Retfærdigheds sværd sig i Eders Hænder; slaaer til, hvis J have Mod og Kraft dertil!" (For disse hans Fornærmelser mod Kongen blev R. dømt til 5 Aars Fængsel.) Storbrittanten. Ogsaa anden og tredie Bataillon af den brittiske Hielpelegion, hver paa circa tusinde Mand, var nu afseilet til Spanien, og adskillige Transportskibe vare fulgte med, tilladte med Krudt, Kugler, Sabler og Geværer. Baade Folk og Regjering tage sig her med Alvor af Sagen; Officerer og Soldater melde sig i saadan Mængde at man har ondt ved i Hast at skaffe Monderinger til dem, thi de blive Alle gandske nyt eqviperede. Men ikke nøiet allene med disse factiske Forberedelser til at opfylde sine tractatmæssige Forpligtelser, tager Engelland ogsaa paa Diplomatiens Vei kraftige Forholdsregler til Modvirkning af de Hindringer som fra andre Kanter kunne blive lagte i Veien, og dertil kan regnes Lord Durhaws Udnævnelse til Ambassadeur i St. Petersborg, hvorover alle de liberale Blade juble. Og høist mærkværdigt er det, at pludseligt en radikal Whig skal optræde som Engellands Repræsentant i Rusland, hvorom ogsaa Times siger: "Unægtelig er denne Post den vigtigste og vanskeligste blandt alle Storbrittaniens diplomatiske Poster, som maa besættes med en Mand der har Kraft og Snildhed. Durham er en Mand med store Talenter og overordentlig Caracteer fasthed, og som er istand til rigtigt at opfatte hvad deer for et Hverv der paaligger ham; han vil ikke glemme, at man smedder, tildeels maskerede, Planer, forat tilintetgjøre den engelske Magt i Ostindien, Archipelaget og Middelhavet, der tildeels gaae ud paa at holdes skjulte indtil de pludseligt kunne udføres i eet og samme Nu. En engelsk Gesandts Opgave ved det russiske Hof bestaaer nu meer end nogensinde i, at iagttage ethvert Skridt, om det end synes nok saa ubetydeligt, og hvis vi skulde yttre nogen Frygt med Hensyn til Lord Durhams vigtige Mission, da opstaaer den af en Aarsag som ingenlunde vanærer hans Caracteer." (Her ender denne Artikel i Hamb. Neue Zeitung, som det synes, med et lidet Censurhul.)